recursal/SuperWikiNEXT-32B huggingface dataset:
פירוש נוסף ערך זה עוסק באפיפיור. אם התכוונתם לאישים אחרים בשם זה, ראו אלכסנדר השני (פירושונים).

**אלכסנדר השני** (בלטינית: **Alexander II**; ‏1010 בערך – 21 באפריל 1073) היה אפיפיור מ-1 באוקטובר 1061 ועד מותו.

ביוגרפיה
--------

### ראשית חייו

אנסלמו דה בג'יו נולד במילאנו, ובשנת 1055 הוסמך ככומר. הוא השתייך למפלגה הרפורמית, שגם תמכה בו מאוחר יותר. לאחר מכן הוא מונה בישוף לוקה. באותו זמן הוא קידם בתור שליט האפיפיור התנועה הרפורמית המיליטנטית של פטריה. לשם כך הוא נסע בשנת 1057 עם הילדברנד ובשנים 1060/1061 נסע עם פטרוס דמיאנוס למילאנו, כדי להכריע בעימות בין ראשי הכנסייה המקומית, שבה היו נפוצים השוחד ונישואי הכמרים, לבין מתנגדיהם (סיעת "המתקנים", ברוח מנזרי קלוני) שביקשו להשיב את טוהר המידות על כנו.

### שלטונו

ב-30 בספטמבר 1061 נבחר אנסלם לאפיפיור ולמחרת נערך טקס ההכתרה. התומך המשמעותי שלו היה הארכיבישוף הילדברנד, מאוחר יותר האפיפיור גרגוריוס השביעי. טקס ההכתרה נערך בכנסייה של סן פייטרו אין וינקולי בלילה, לאחר שהדרך למרגלות גבעת האסקווילין נחסמה על ידי יריבים. המעשה הזה ספג ביקורת לאחר מכן, ונטען כי אלכסנדר השתלט על האפיפיורות כמו גנב בלילה.

בתחילת שלטונו גינה אלכסנדר את הבישוף קאדאלוס מפארמה שמונה כאנטי-אפיפיור, שקרא לעצמו הונוריוס השני. במהלך הסינוד של מנטובה בשנת 1064 זכה אלכסנדר השני להכרה רחבה אחרי שהצעיד כוחות צבא בעזרת בעלי בריתו נגד קאדאלוס.

תחת כהונתו של אלכסנדר הכנסייה הקתולית זכתה להשפעה פוליטית ברמה האירופית. אלכסנדר השני תמך על ידי שליחים על העיר המוסלמית ברבסטרו בצפון ספרד. מספר שנים מאוחר יותר תמך אלכסנדר בוויליאם הכובש הנורמני ובכיבוש הנורמני של אנגליה. ויליאם הכובש היה קרוב משפחה של השליטים הנורמנים בדרום איטליה, רישאר מקפואה, רובר גיסקאר ורוג'רו הראשון, מלך סיציליה, ובמתיחות הפוליטית, שנבעה גם מהתקשרותו לנורמנים, התנגד האפיפיור למפלגה הקיסרית בגרמניה, ובמיוחד למלך הצעיר היינריך הרביעי, שהתכוון להתגרש מאשתו ברטה מסבויה, ואלכסנדר התנגד לכך בתוקף.

אלכסנדר השני (באמצע)
ב-21 באפריל 1073 מת אלכסנדר ברומא, וגרגוריוס השביעי נבחר לאפיפיור במקומו.

קישורים חיצוניים
----------------

ויקישיתוף מדיה וקבצים בנושא **אלכסנדר השני** בוויקישיתוף
* אלכסנדר השני, באתר "Find a Grave" (באנגלית)

|  |  |  |
| --- | --- | --- |
| **הקודם**:**ניקולאוס השני** | **אפיפיור(רשימת האפיפיורים)** | **הבא**:**גרגוריוס השביעי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007383160205171
* BNE: XX1440260
* BnF: cb12068949f (data)
* CANTIC: a10399446
* GND: 118501836
* ICCU: RMLV035265
* ISNI: 0000 0003 7056 7427
* LCCN: nb2007019189
* NKC: xx0090686
* NTA: 070558175
* SUDOC: 028962559
* VcBA: 495/11124
* VIAF: 249864617
* WorldCat: lccn-nb2007019189

 |
**אלכסנדר הנרי "הצעיר"** (באנגלית: '**Alexander Henry 'The Younger**;‏ 1765 - 22 במאי 1814) היה סוחר פרוות וחוקר קנדי. מ-1799 ועד למותו כתב הנרי יומן מסע מפורט, והוא העדות הכתובה המפורטת והחשובה ביותר שנכתבה אי פעם על סחר הפרוות בצפון אמריקה. יומנים אלו סיפקו מידע חשוב רב להיסטוריונים ולחוקרים של תקופה זו בהיסטוריה של צפון אמריקה.

ב-1792, הנרי יחד עם דודו המפורסם בעל אותו השם - אלכסנדר הנרי הזקן, נעשו שותפים בחברה הצפון-מערבית. בהמשך היה הנרי שותף גם ב-*XY Company* ובחברת הפרוות הפסיפית. יומניו מתעדים את מסעיו מימת סופיריור לאוקיינוס השקט. בקנדה סייר הנרי באזור אונטריו, מניטובה, אסיניבויה, קיוואטין, ססקצ'ואן, אלברטה וקולומביה הבריטית. בארצות הברית של אמריקה סייר באזור ויסקונסין, מינסוטה, דקוטה הצפונית, איידהו, אורגון ווושינגטון. הוא פגש בשבטים אינדיאנים רבים; בצפון את שבט האוג'יבווי, שלושת השבטים של קונפדרציית הבלקפוט, ואת שבטי הקרי, האסיניבוין, הסו ואחרים. בדרום פגש בשבט המאנדאן, בשבט המיניטארי, בשבט הריס ואפילו בשבט השאיין, מדרום לנהר מיזורי. בחוף המערבי הוא פגש ברבים מהשבטים של נהר קולומביה, כמו הוואנאפום. ב-1808 הוא סייר עם דייוויד תומפסון מאגם ויניפג עד לפורט ורמילון, אלברטה. 

לאחר מכן המשיך הנרי את מסעו מפורט אסטוריה לאורך נהר קולומביה על אונייה של הצי המלכותי. ב-25 במאי 1814 התהפכה האונייה והנרי ושותפיו למסע טבעו למוות.

לקריאה נוספת
------------

Henry, Alexander. *The Journal of Alexander Henry The Younger 1799-1814*, The Champlain Society, University of Toronto Press, 1988. מסת"ב 0-9693425-0-0

קישורים חיצוניים
----------------

* ביוגרפיה של אלכסנדר הנרי, באתר *Dictionary of Canadian Biography Online*.

|  |  |
| --- | --- |
| בקרת זהויות עריכת הנתון בוויקינתונים | 
* GND: 118936212
* ISNI: 0000 0000 7994 3925
* LCCN: nr90000687
* NTA: 108083500
* SNAC: w6xk9kn1
* SUDOC: 253850762
* VIAF: 47560889
* WorldCat: lccn-nr90000687

 |
Fender Telecaster
**פנדר טלקסטר** (**Fender Telecaster**), ידועה גם כ-Tele, היא גיטרה חשמלית 2 פיקאפים 
(Pickup) טיפוסית בעלת גוף מוצק (שאינו חלול) שתוכננה ומיוצרת על ידי פנדר.
עיצובה פשוט אך יעיל, בעלת צליל מהפכני שקבע את הטרנד בתחום הגיטרות החשמליות והמוזיקה הפופולרית.
הושקה לתפוצה ארצית בשם Broadcaster בסתיו 1950 והייתה הגיטרה הראשונה מסוגה שיוצרה בכמות גדולה.
יצור הטלקסטר ממשיך עד היום בשלל תתי דגמים שונים, מה שהפך אותה לאחת הגיטרות החשמליות המוכרות, והנמכרות ביותר בעולם.

צליל
----

הטלקסטר ידועה בצליל ה"בהיר" וה"חותך" שלה. סודו של הצליל הזה טמון בעיקר בפיקאפ הגשר שלה שמלופף ביותר חוטי נחושת ולכן בעל תפוקה גבוהה יותר, לפעמים אף פי 2 מפיקאפ הצוואר.
הגוף המוצק של הגיטרה מאפשר לה להעביר צליל מוגבר ונקי של המיתרים. עובדה זו היוותה שיפור לעומת עיצובים אחרים לגיטרות. הצליל הייחודי של הטלקסטר הופך אותה למזוהה מאוד עם מוזיקת קאנטרי, אולם היא נפוצה במגוון סגנונות אחרים ומשמשת גיטריסטים המתמחים במגוון ז'אנרים.
אמן ידוע במטאל שמשתמש בטלקסטר הוא גיטריסט הלהקה מרילין מנסון.

ראו גם
------

* פנדר סטראטוקסטר
* פנדר פרסישן בס
* פנדר ג'אז בס

קישורים חיצוניים
----------------

ויקישיתוף מדיה וקבצים בנושא **פנדר טלקסטר** בוויקישיתוף
* 

* אתר האינטרנט הרשמי של פנדר טלקסטר (באנגלית)

* האתר הרשמי של חברת פנדר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544204105171
* GND: 7825956-3
* LCCN: sh93007713

 |
**דידייה קוגבנייה** (בצרפתית: **Didier Kougbenya**; נולד ב-12 בנובמבר 1995) הוא כדורגלן טוגולזי המשחק בעמדת הקשר בדילה גורי.

קריירה
------

דידייה קוגבנייה, 2017
קוגבנייה התחיל את קריירת המשחק שלו בבית"ר תל אביב רמלה, אליה הגיע בינואר 2015. ב-19 בינואר 2015 ערך את הופעת הבכורה שלו בקבוצה בהפסד 1–2 להפועל עפולה. ארבעה ימים לאחר מכן הבקיע את שער הבכורה שלו בניצחון קבוצתו 2–1 על מכבי אחי נצרת. את עונת 2014/2015 סיים עם שמונה שערים ב-16 הופעות.

בקיץ 2015 חתם במ.ס. אשדוד, היורדת הטרייה לליגה הלאומית. בניגוד להצלחה בבית"ר תל אביב, באשדוד, קוגבנייה לא כבש כלל ב-18 הופעות בקבוצה.

בינואר 2016 חתם בעירוני קריית גת עד לסיום העונה.

ב-10 ביולי 2016 חתם במכבי נתניה. בעונת 2016/2017 קוגבנייה כבש עשרה שערים ב-36 משחקי ליגה, וסייע לקבוצה לשוב לליגת העל בסיום העונה.

ב-31 בינואר 2019 הושאל לדילה גורי מליגת העל הגאורגית.

ב-22 ביולי 2019 חתם בהפועל חדרה. ב-17 בפברואר 2020 שוחרר מהקבוצה.

בינואר 2021, קוגבנייה חתם בדילה גורי במדיה שיחק עונה אחת.

תארים
-----

מכבי נתניה
* אליפות הליגה הלאומית: 2016/2017

קישורים חיצוניים
----------------

ויקישיתוף מדיה וקבצים בנושא **דידייה קוגבנייה** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  מערכת ONE, ‏דידייה קוגבניה חתם לעונה אחת במכבי נתניה, באתר ONE‏, 10 ביולי 2016
2. ↑  מאור רחמני, ‏רשמית: דידייה קוגבנייה הושאל לדילה גורי, באתר ONE‏, 31 בינואר 2019
3. ↑  יגאל גולדשטיין, ‏קוגבנייה חתם בחדרה: "הגעתי למקום מצויין", באתר ערוץ הספורט, ‏22 ביולי 2019
4. ↑  יגאל גולדשטיין, ‏מימר התנצל בפני עודה, ולא יעמוד לדין, באתר ערוץ הספורט, ‏17 בפברואר 2020
**דידי** (או **דידי צ'אושינג**, בעבר גם **דידי קואיידי**; באנגלית: **DiDi**; בסינית: **滴滴快的**) היא רשת תחבורה סינית עם משרדים ראשיים בבייג'ינג. בשנת 2020 הוערכה, יחד עם ByteDance כאחת משתי החברות הפרטיות הגדולות בעולם, עם שווי מוערך של מעל 60 מיליארד דולר.

היסטוריה
--------

החברה הוקמה כמיזוג של חברת Didi Dache עם Kuadi Dache. לפני המיזוג שתי החברות יחד חלשו על נתח שוק גדול במיוחד וזה עוד גדל לאחר המיזוג. 

ביוני 2015 פרסמה חברת התקשורת הסינית Caixin כי בשוק הרכבים להשכרה חלשה דידי קואיידי על 80.2% מהשוק. עד ספטמבר 2015 כבר החזיקה ב-80% מהשוק לרכבים פרטיים ו-99% למוניות וסיפקה את השירות בכמעט 200 ערים שונות.

באוקטובר 2015 פורסם כי דידי קואיידי גייסה הון מצטבר של כ-4 מיליארד דולר ושיא גיוסים בסבב אחד של 2 מיליארד, עם קבוצות משקיעים בולטות בענף הטכנולוגיה כמו "Temasek Holdings", קבוצת עליבאבא, ו-Tencent. סבב הגיוסים העמיד את שווי החברה המוערך על כ-15 מיליארד דולר. החברה משקיעה בחברות מקומיות בתחום הנסיעות על מנת להתרחב בשוק העולמי, כשב-2015 השקיעה החברה באפליקציות Grab ממלזיה וב-Ola מהודו ו-Lyft וב-2017 השקיעה באפליקציית 99 מברזיל, Taxify מאסטוניה ו-Careem מדובאי.

ביוני 2016, השלימה החברה סבב גיוס מוגדל של 7.3 מיליארד דולר מאפל, עליבאבא וחברות נוספות ושוויה כמעט הוכפל לרמה של 28 מיליארד דולר.

באוגוסט 2016 רכשה את הפעילות של אובר בסין ושוויה קפץ בעקבות זאת בכ-35 מיליארד דולר.

דידי סימנה כבר בשנת 2018 את כוונתה לחבור ליצרני רכב לייצור רכבים אישיים מותאמים אישית לשירות החברה. בסין מקווים שהרכבים החשמליים יציגו אפשרות יעילה יותר מבעלי דלק מסורתיים. היא מארחת כבר כמיליון רכבים חשמליים, שיכולים לנצל רשת טעינה ארצית צומחת, ומפעילה עד 60 מיליון נסיעות מדי יום.

קישורים חיצוניים
----------------

ויקישיתוף מדיה וקבצים בנושא **דידי** בוויקישיתוף
* 

* אתר האינטרנט הרשמי של דידי
* דידי, ברשת החברתית פייסבוק

* דידי, ברשת החברתית טוויטר

* דידי, ברשת החברתית אינסטגרם

הערות שוליים
------------

1. 1 2  אופיר דור בייג‘ינג, דידי צ'ושינג הפכה לעינוי הסיני של אובר, באתר כלכליסט - www.calcalist.co.il, ‏2017-09-25
2. ↑  תפסה טרמפ: אפל מפתיעה ומשקיעה מיליארד דולר ב-Uber הסינית, באתר נענע 10 - בטבעת זו (ארכיון)
3. ↑  Didi to Deliver First BYD Electric Cars to Drivers Within Months, bloomberg.com, ‏16-11-2020
מדריך דיגיטלי לגרסה 4.7
**Umbraco** (המוכרת בעברית גם כ**אומברקו**) היא מערכת ניהול תוכן בקוד פתוח (CMS), המבוססת על שפת C# של חברת מיקרוסופט ומיועדת לפרסום תוכן ברשת האינטרנט ובאתרי אינטראנט.

מאז גרסה 4.5, המערכת כולה זמינה לשימוש תחת רישיון MIT לתוכנה חופשית.

התוכנה פותחה על ידי נילס הרטוויג בשנת 2000, ושוחררה לציבור הרחב כתוכנת קוד פתוח בשנת 2004.

טכנולוגיה
---------

המערכת כתובה בעיקר בשפת C#, מאחסת נתונים במסד נתונים יחסי (בדרך כלל Microsoft SQL Server) ופועלת על גבי Microsoft IIS. החזית הקדמית של Umbraco בנויה על NET Framework, באמצעות ASP.

Umbraco עושה שימוש במאפייני ASP סטנדרטיים כדוגמת ASP.NET על מנת להקל על יצירת תבניות דפים לשימוש חוזר, ותומכת הן ב-Razor והן ב-XSLT.

קהילת פיתוח
-----------

נכון לשנת 2020, חברת Umbraco מעסיקה מעל ל-70 עובדים מתוכם כ-15 מפתחי תוכנה שעובדים על פלטפורמת הליבה של הקוד הפתוח. לאתר הקהילה של Umbraco יש יותר מ-200,000 משתמשים רשומים .

מאז שנת 2005, מתקיים מדי שנה כנס מפתחים שנתי באזור קופנהגן וסביבתה, חוץ מבשנת 2007, אז הכנס התקיים בלונדון.

חוות דעת
--------

במהלך שנת 2009, **CMS Wire** הכתיר את Umbraco כאחת ממערכות ניהול התוכן המובילות באינטרנט על בסיס .NET Framwork בקוד פתוח.

באותה השנה, Umbraco נבחרה כאחת מ-10 פלטפורמות ה-CMS הטובות ביותר מטעם המגזין הדני **Version2**.

ראו גם
------

* מערכת ניהול תוכן

קישורים חיצוניים
----------------

ויקישיתוף מדיה וקבצים בנושא **Umbraco** בוויקישיתוף
* אתר האינטרנט הרשמי של Umbraco
* מאגר Umbraco ב-GitHub
* מערכת לניהול תוכן – Umbraco, באתר consist מערכות

הערות שוליים
------------

1. ↑  "About Umbraco". Umbraco HQ. נבדק ב-2010-02-07.
2. ↑  "XML Schema". *our.umbraco.org*. נבדק ב-25 בינואר 2015. `{{cite web}}`:  (עזרה)
3. ↑  "Publishing and republishing". נבדק ב-25 בינואר 2015. `{{cite web}}`:  (עזרה)
4. ↑  "Umbraco HQ Team". *umbraco.com*.
5. ↑  Leif Martin Kirknes. "Fra garasjebedrift til suksess-CMS (From the garage company to success-CMS)" (בנורווגית). Computerworld (Norway). נבדק ב-2010-02-17.
6. ↑  "Umbraco". Umbraco. נבדק ב-2019-06-13.
7. ↑  Ric Shreeves. "Open Source CMS Market: Lights Beyond LAMP". CMSwire. נבדק ב-2010-02-07.
8. ↑  Barb Mosher. "Quick Take Review: Umbraco Web Content Management System". CMSwire. נבדק ב-2010-02-07.
**דואנדה‏ 367943** (**367943 Duende**, לשעבר **DA14‏ 2012**) הוא גוף קרוב ארץ בעל קוטר של 45 מטר ומסה של כ-130,000 טון. האסטרואיד התגלה ב-23 בפברואר 2012 על ידי מצפה Observatorio Astronómico de Mallorca בספרד, המתמחה בציד אסטרואידים. הגילוי אירע שבעה ימים אחרי שעבר במרחק של 2,600,000 ק"מ מכדור הארץ ב-16 בפברואר 2012.

ב-15 בפברואר 2013 עבר האסטרואיד במרחק 27,737.7 ק"מ מפני כדור הארץ, המרחק הקרוב ביותר שגוף מוכר כלשהו, בגודל כזה, עבר בסמוך לכדור הארץ.

הוא נקרא דואנדה על שם גזע של יצורים קטנים דמויי אדם בפולקלור של חצי האי האיברי.

מעבר 2013
---------

ב-15 בפברואר 2013 בשעה 19:25 לפי שעון גריניץ' (21:25 שעון ישראל) עבר האסטרואיד במרחק של 27,737.7 ק"מ מפני כדור הארץ. בשיא המעבר האסטרואיד היה קרוב יותר לכדור הארץ מאשר הרצועה הגאוסטציונרית, אך לא פגע בלוויינים במסלול זה, משום שבעת חציית מסלולם הוא הגיע במישור שונה.

בהירות נראית האסטרואיד בשיא קרבתו הייתה כ-7, מעט פחות משניתן לראות בעין בלתי מזוינת מאזור ללא זיהום אור. עם זאת, ניתן היה לעקוב אחריו במשקפת או טלסקופ קטן. עבור צופים מישראל, האסטרואיד זרח בכיוון דרום-מערב מעט לאחר השעה 21:00. בעת שיא המעבר האסטרואיד היה בגובה זוויתי של כ-10 מעלות מעל האופק, בקבוצת הכוכבים בתולה. מכאן, האסטרואיד המשיך לצפון-מזרח. עם הריחוק בינו לכדור הארץ, בהירותו ומהירותו הזוויתית פחתה. בין השעה 23:00 ל-23:30 האסטרואיד חצה את היצול של קבוצת הדובה הגדולה בבהירות 9. בערך בשעה זו היה גם שיא גובהו מעל האופק לצופה מישראל, 50 מעלות.

לפי חישובי נאס"א, עקב השפעת הכבידה של המעבר בסמיכות כה קרובה לכדור הארץ, יתקצר מסלולו סביב השמש ל-315 ימים בלבד, לעומת 366 ימים לפני המעבר.

למרות הסמיכות להתפוצצות המטאור ברוסיה, אירוע שקרה כ-15 שעות לפני כן, האסטרונומים הגיעו למסקנה כי שני האירועים אינם קשורים זה לזה.

ראו גם
------

* אפופיס (אסטרואיד)

קישורים חיצוניים
----------------

ויקישיתוף מדיה וקבצים בנושא **דואנדה** בוויקישיתוף
* מעבר ה-15 בפברואר 2013 באתר Heavens-Above (אנגלית)
* יגאל פת-אל, מחר: אסטרואיד בשמי כדור הארץ, באתר ynet, 14 בפברואר 2013

הערות שוליים
------------

1. ↑
על פי מילון גרוב למוזיקה ומוזיקאים, ישנם שני סוגים של **דואט לפסנתר**: "דואטים לשני נגנים בכלי אחד, ודואטים שבהם כל אחד משני הפסנתרנים מנגן בכלי שלו (או שלה)." באמריקה, הסוג הראשון מכונה לעיתים קרובות "פסנתר בארבע ידיים". במילון גרוב מצוין כי מגוון היצירות לדואט בפסנתר אחד גדול יותר, אך הוא נחשב לצורה ביתית וצנועה של נגינה, בהשוואה ל"דואט לשני פסנתרים, הזוהר יותר." האחרון מכונה לעיתים קרובות **דואו פסנתר**.

הפופולריות של דואט הפסנתר עלתה במחציתה השנייה של המאה ה -18. בילדותו ניגן מוצרט דואטים לפסנתר עם אחותו, ובהמשך כתב סונאטות לארבע ידיים בפסנתר אחד; מלחין נוסף שהלחין בסוגה זו היה שוברט, ובהקשר זה בולטת הפנטזיה בפה מינור שלו (940 ברשימת דויטש). ג'יין בלינגהאם, במדריך "*The Oxford Companion to Music*", מפרטת מלחינים אחרים שכתבו דואטים לפסנתר, ובכללם ברהמס, דבוז'אק, גריג, דביסי, סטרווינסקי, ובארטוק. דואטים צרפתיים לפסנתר במאה ה-19 ובתחילת המאה ה-20, כוללים את *Enfants d'Jeux* (משחק ילדים) של ביזה, סוויטת דולי של פורה ואמא אווזה של ראוול.

הערות שוליים
------------

1. ↑  Kuhn, Laura Diane; Nicolas Slonimsky (2001). *Music since 1900*. New York: Schirmer Reference. p. 81. ISBN 0028647874. (נדרשת הרשמה)
2. 1 2  Dawes, Frank. "Piano duet", *Grove Music Online*, Oxford Music Online, accessed 31 March 2012 (נדרשת הרשמה)
3. 1 2  Bellingham, Jane. "piano duet", *The Oxford Companion to Music*, Ed. Alison Latham, Oxford Music Online, accessed 31 March 2012 (נדרשת הרשמה)
**מוהואידיים** (שם מדעי: Mohouidae) הם משפחה של ציפורי שיר האנדמיות לניו זילנד, וכוללת סוג יחיד - מוהואה (Mohoua) ובו שלושה מינים. בעבר שלושתם נחשבו למינים במשפחת מעובי הראש מאוסטרליה.

מאפיינים
--------

אלו הן עופות עדינים בעלי ראשים גדולים, מקורים חדים המזכירים מעט מקורי פרושים. הם קטנים ובעלי כנפיים מעוגלות ונוצותיהם לבנות, חומות או צהובות. הזכרים גדולים יותר מהנקבות.

הם חיים ביערות של ניו זילנד והרבה מזמנם מצויים על הקרקע או על הענפים הנמוכים. הם מסתובבים בחבורות וצדים חסרי חוליות קטנים.

מינים אלו עלולים להיפגע בעקבות השפעת האדם על החי בניו זילנד והבאתו חיות מזיקות כמו חתוליים וחולדות טורפות שמסכנים את הציפורים.

מיון
----

שלושת מיני המשפחה.
* משפחה **מוהואידיים** (Mohouidae)
	+ סוג **מוהואה** (*Mohoua)*
		- מין לבן-ראש (*Mohoua ochrocephala*)
		- מין צהוב-ראש (*Mohoua albicilla*)
		- מין טפסן ניו זילנד (*Mohoua novaeseelandiae*)

קישורים חיצוניים
----------------

ויקישיתוף מדיה וקבצים בנושא **מוהואידיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535058105171

 |
**אורלנדו מויסס גאלו קלדרון** (בספרדית: **Orlando Moisés Galo Calderón**; נולד ב-11 באוגוסט 2000 בפונטרנס שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת ארדיאנו מליגת העל של קוסטה ריקה ובנבחרת קוסטה ריקה.

קריירת מועדונים
---------------

סוארס גדל במחלקת הנוער של אלחואלנסה. בשנת 2019 החל לשחק בקבוצה הבוגרת של המועדון במסגרת ליגת העל של קוסטה ריקה, ובסך הכל ערך 17 הופעות ליגה במדי המועדון.

ב-2 בינואר 2019 חתם גאלו בארדיאנו מליגת העל של קוסטה ריקה.

קריירה בינלאומית
----------------

ב-7 באוקטובר 2021 ערך גאלו את הופעת הבכורה שלו בנבחרת קוסטה ריקה, בתיקו 0-0 נגד נבחרת הונדורס במסגרת מוקדמות מונדיאל 2022.

תארים
-----

ארדיאנו
* אליפות קוסטה ריקה (3): 2018/2019 אפרטורה, 2019/2020 אפרטורה, 2021/2022 אפרטורה
* הסופר קאפ הקוסטה ריקאי (2): 2020/2021, 2022/2023

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אורלנדו גאלו"**.
פירוש נוסף ערך זה עוסק באי אסטוני. אם התכוונתם לגבול בין קרום כדור הארץ למעטפת, ראו תחום אי הרציפות מוהורוביצ'יץ'.
טחנת הרוח אמו.
**מוהו** (באסטונית: **Muhu**, בגרמנית: **Moon** או **Mohn**, "פרג"), או **מוהומאה** (**Muhumaa**), הוא האי השלישי בגודלו באסטוניה וגם נפה במחוז סארה. האי ממוקם בים הבלטי, צפונית-מזרחית לאי סארמאה.
בשנת 2010 אוכלוסיית מוהו מנתה 1,968 נפשות.

מוהו מפורסם בטחנת הרוח אמו (Eemu tuulik) שנמצאת בכפר לינוסה באי. זוהי טחנת הרוח הפעילה העתיקה ביותר במדינה.

גאוגרפיה
--------

שטחו של האי הוא 198 קילומטרים רבועים. הוא נוצר מהתרוממות סלע משקע של דולומיט ושוניות אלמוגים עתיקות אל מעל לפני הים לפני כ־8,000 שנה. האי שטוח למדי ומתרומם לגובה של 21.5 מטרים בנקודת השיא.
בינו לבין אסטוניה היבשתית מפרידים מצרי סור (Suur Väin) ובינו לבין סארמאה – מצרי וייקה (Väike Väin). בשנת 1896 נבנה סכר במצרי וייקה ומעליו נסלל כביש, המחבר את מוהומאה לסארמאה.

היישובים המרכזיים במוהו הם ליבה (Liiva), "בירת הנפה", ובה 220 תושבים, וקויוואסטו (Kuivastu) בה פועל הנמל היחיד ושירות מעבורות אל וירטסו שבמחוז לאנה. יישובים מרכזיים נוספים הם הלאמאה, פירי, נומקלה וקוגובה.

היסטוריה
--------

המתיישבים הראשונים הגיעו לאי לפני כ־4,500 שנים ומעידים על כך קברי אבן שנתגלו בו. כמו כן, נמצאו באי ראשי-חניתות מתקופת הברונזה במאה ה-15 לפני הספירה. בסוף העת העתיקה נבנו מבצרים בלינוסה (Linnuse) ובפדלה (Päedla).

בשנת 1227 התרחש קרב עקוב מדם על האי מוהו, בין מסדר נזירי ליבוניה Livonian) Brothers of the Sword) וצבא אסטוני פגאני. הקרב נמשך שבעה ימים, ונחשב לקרב גורלי שהביא את אסטוניה תחת שלטון זר למשך שבע המאות הבאות. כנסייה בסגנון גותי נבנתה במרכז מוהו זמן קצר לאחר מכן, בסוף המאה ה-13, ושמה "קתדרלת פהה קאטרינה" (*Püha Katariina Kirk*).

סביב המאה ה-19 70% מאנשי האי המירו את דתם לנצרות אורתודוקסית, בידי הצאר ניקולאי הראשון. שתי כנסיות אורתודוקסיות מרשימות נבנו בתקופה זו: בהלמאה וברינסי. 
במלחמת העולם הראשונה, באוקטובר 1917, התנהל קרב מון סאונד בין הצי הגרמני לצי הרוסי במצר המפריד בין האי מוהו ליבשת.

בתחילת המאה ה-20 מנתה אוכלוסיית מוהומאה כ־6,000 תושבים, אך בעקבות שתי מלחמות העולם הצטמצמה האוכלוסייה לגודלה הנוכחי, כ־2,000.

חי וצומח
--------

משום שבתקופה הסובייטית נאסר להיכנס לאי, ומכיוון שמעולם לא הייתה פעילות חקלאית אינטנסיבית באי, במוהו מסתובבים איילים, יעלים ושועלים בחופשיות. עיקר העניין הוא בצפרות; ברבורים, אווזים וברווזים נודדים ועוצרים באי. שלושה זוגות של זנים נדירים של נשרים שוהים על האי. הנוף כולל בעיקר שדות, יערות, ביצות ומצוקים.

נפת מוהו
--------

נפת מוהו כוללת את האי מוהומאה ו-11 איונים סביבו. שטחה של הנפה הוא 206 קמ"ר.

גלריה
-----

* המוזיאון באיהמוזיאון באי
* כנסיית קתרינה הקדושהכנסיית קתרינה הקדושה
* בתים בכפרבתים בכפר
* מערות אבן גירמערות אבן גיר

קישורים חיצוניים
----------------

ויקישיתוף מדיה וקבצים בנושא **מוהו** בוויקישיתוף
* אתר אגודת התיירות של מוהו (באנגלית)

הערות שוליים
------------

1. ↑  אתר נפת מוהו, 2019.

| הנפות והיישובים של מחוז סארה |
| --- |
| נפות כפריות | מוהו • סארמאה • רוהנו | סמל מחוז סארה |
| נפות לשעבר | אוריסארה • ואליאלה • טורגו • ליימיאלה • לייסי • לימאנדה • מוסטיאלה • סאלמה • פיידה • פיהטלה • קארלה • קארמה • קורסארה (נפה עירונית) • קיהלקונה |
| יישובים | סאלמה • קורסארה • קיהלקונה • רוהנו |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544094505171
* GND: 4512995-2
* LCCN: sh93000141

 |
**בורוטה** (בהונגרית: **Borota**) הוא כפר במחוז באץ'-קישקון בנפת יאנושהלמה בהונגריה.

מיקום
-----

הכפר ממוקם בחלק הדרומי של מחוז באץ'-קישקון קרוב לגבול סרביה, 26 ק"מ מבאיה ו-35 ק"מ מקישקונהלש. הוא ממוקם בנקודת המפגש של רכס חול של קישקונשאג ורכס הלס של באצ'קה. 60% משטחה הוא חול ו-40% הם קרקע פורייה. מתוך 81,800 דונם של התחום המוניציפלי של היישוב, 80,340 דונם הם פרברי הכפר, שעדיין מאוכלס רק ב-10% מהאוכלוסייה. כ-30% מהשטח החיצוני הוא יער, 35% הם אדמה חקלאית באיכות טובה, השאר מרעה-אחו, בוסתנים-כרמים.

היסטוריה
--------

שם הכפר הוזכר בראשונה בשנת 1325 בשם בורוט-Boroth.
היישוב היה נחלתו של הארכיבישוף של קלוצ'ה. הכפר התרוקן במהלך הפלישה המונגולית לאירופה.
בשנת 1325 העביר הארכיבישוף את האחוזה הריקה מאדם למשפחה אצילה ובמקביל נתן לה את הזכות לשפוט את הצמיתים. בשנת 1519 היא הייתה בבעלות פאל לוראנט בורוטי. מאוחר יותר, גם מפקדי אוכלוסייה טורקיים מזכירים את הכפר אף הם. בשנת 1658 הוא נתרם על ידי הרוזן פרנץ ושלני הפלטין, למשפחת סרני. משנת 1750 השתייך בורוטה לכפר רים. משנת 1872 ועד סוף המאה ה-19 הפך לכפר עצמאי ואז שוב חזר לשליטת הכפר רים. משנת 1911 הוא הפך לעצמאי סופית. היו אמנם יהודים במקום, אך אין תיעוד מיוחד עליהם. אחרי השואה לא היו בכפר יהודים.

תשתית
-----

בכל רחוב בכפר מותקנים רשת מים, גז, חשמל, טלפון וטלוויזיה בכבלים. כל הרחובות סלולים, ומדרכות סלולות לפחות בצד אחד של כל רחוב.

נולדן כאן
---------

* **מרגיט אנה** במקור **זיכרמן** – **Sichermann**; (בהונגרית: **Anna Margit**; בורוטה, 23 בדצמבר 1913 – בודפשט, 3 ביוני 1991) הייתה ציירת יהודייה-הונגרייה

קישורים חיצוניים
----------------

ויקישיתוף מדיה וקבצים בנושא **בורוטה** בוויקישיתוף
* 

* אתר האינטרנט הרשמי של בורוטה (בהונגרית)
מודעת שידוכים, "הצפירה", 10 ביולי 1931
מודעות שידוכים, "מעריב", 7 בנובמבר 1952
**מודעת שידוכים** היא מודעה המתפרסמת בעיתון, ובה אדם מחפש בן/בת זוג, בדרך כלל למטרת נישואים. ברוב המקרים, מפרסם את המודעה האדם עצמו שמחפש את בן/בת זוגו, אך לעיתים תתפרסם המודעה על ידי הוריו של המחפש, או על ידי שדכן שזהו עיסוקו.

היסטוריה
--------

מודעת השידוכים הראשונה, שבה נאמר: "ג'נטלמן צעיר ישמח להשתדך לאשה טובה וצעירה בעלת הון של כ-3,000 לירות שטרלינג", פורסמה בשנת 1695 בעיתון לונדוני לגינון ולתבואות. בעקבות העניין שעוררה המודעה, החלו להתפרסם מודעות שידוכים דרך קבע בעמוד הראשון של עיתון זה.

מודעת שידוכים היא בדרך כלל מודעת מילים (מודעת לוח), שמחירה נמוך, אך מתפרסמות גם מודעות שטח, היקרות יותר. המודעות מתארות בקצרה את מאפייניו הרלוונטיים של מפרסם המודעה: מצב משפחתי, גיל, מקצוע, השכלה, דת וכדומה, ולעיתים גם את מאפייניו של בן הזוג המבוקש. בדרך כלל המודעה אינה כוללת את שמו של מפרסם המודעה, אך ניתנת בה דרך ליצירת קשר עמו, מבלי לחשוף את זהותו, כגון תא דואר.

מודעות שידוכים פורסמו על ידי גברים ונשים כאחד, אך בשנת 1727 אושפזה תושבת מנצ'סטר בבית חולים פסיכיאטרי, לאחר שפרסמה מודעת שידוכים בעיתון, משום שצעדה זה נחשב למעשה טירוף של מי שמהווה סכנה לציבור.

בשנת 1915 ייסד אלפרד בארט בלונדון מגזין בשם "הלינק" (*The Link*), שהיה ייעודי לפרסום מודעות שידוכים. המשטרה, שחשדה שחלק מהמודעות נועדו להדחה לזנות, הביאה בשנת 1921 לסגירת המגזין ולמעצרו של בארט, שהואשם בפגיעה במוסר, ונידון לשנתיים מאסר עם עבודת פרך.

פרנצ'סקה בומן, שפרסמה בשנת 2011 ספר העוסק בהיסטוריה של מודעות השידוכים, ציינה כי "מה שראיתי לאורך כל המחקר שלי זה שבסופו של דבר, וזה קשור לאבולוציה, גברים מחפשים אשה צעירה, ונשים מחפשות גבר בעל אמצעים. זהו. גברים מחפשים נשים שיוכלו ללדת להם ילדים, ונשים מחפשות גברים שיוכלו לתמוך כלכלית בילדים שייוולדו, וזה כמעט לא השתנה".

בעיתונות העברית פורסמו מודעות שידוכים כבר מראשיתה. בשנת 1952 החל "מעריב" לפרסם את מודעות השידוכים במדור מיוחד.

בשלהי המאה ה-20, עם התבססות האינטרנט, החלו אתרי היכרויות להחליף את מודעות השידוכים ככלי מרכזי למציאת בן זוג. בהמשך, בסוף העשור הראשון של המאה ה-21, החלו גם רשתות חברתיות מקוונות, כמו אתר "פייסבוק",למשל, לעזור ביצירת קשרים רומנטיים.

ראו גם
------

* אתר היכרויות
* דייט
* שידוך

לקריאה נוספת
------------

* Francesca Beauman, *Shapely Ankle Preferr'd: A History of the Lonely Hearts Ad 1695-2010*, Chatto & Windus, 2011

קישורים חיצוניים
----------------

* אריאלה בנקיר, ג'נטלמן צעיר ישמח להשתדך לאשה טובה וצעירה בעלת הון של כ-3,000 לירות, באתר הארץ, 26 באוגוסט 2011

הערות שוליים
------------

1. ↑  אריאלה בנקיר, ג'נטלמן צעיר ישמח להשתדך לאשה טובה וצעירה בעלת הון של כ-3,000 לירות, באתר הארץ, 26 באוגוסט 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538629105171
* LCCN: sh85100137

 |
מפת אזור העמקים היבשים מקמרדו.   
 עמק בארוויק ממוקם ברביע הראשון מימין,   
 בשורה השנייה מלמעלה של רביעי המפה.
**עמק בארוויק** או **עמק ברוויק** (באנגלית: **Barwick Valley**) הוא עמק שאינו מכוסה קרח, בארץ ויקטוריה, שבאנטארקטיקה.

עמק בארוויק הוא אחד מהעמקים היבשים מקמרדו.

העמק ממוקם מצפון לפסגות האפוקליפסה, ומשתרע בין קרחון וב, לעמק ויקטוריה.

היסטוריה
--------

### מקור השם

שמו של העמק ניתן לו על ידי משלחות חקר מטעם המרכז לחקר אנטארקטיקה (Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

העמק נקרא על שם אר. אי. בארוויק (R.E. Barwick), שהיה ביולוג שפעל בעונת הקיץ האנטארקטי שבשנים 1956–1958, בה חקרה המשלחת הטראנס-אנטארקטית של חבר העמים הבריטי את האזור בו ממוקם העמק.

כמו כן בארוויק היה אחד מאנשי הצוות של משלחת VUWAE.

אזור אנטארקטי מוגן מיוחד
------------------------

עמק בארוויק ממוקם בשטח המוגן במסגרת האזור האנטארקטי המוגן במיוחד מספר 123 (ASPA 123), המוגן תחת אמנת אנטארקטיקה.

שטחו של האזור 480 קילומטרים רבועים, ובו מצויים חלקים מעמק בארוויק, וכן חלקים מעמק בולהאם הסמוך.

האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).

| אזורים אנטארקטיים מוגנים מיוחדים |
| --- |
| ארץ המלכה אליזבת | עמק דייוויס • אגם פורלידס | מפלי הדם |
| ארץ המלכה מוד | עמק יוקידורי |
| אדמת מק. רוברטסון | מונולית מוריי • מונולית סקאלין • איי רוקרי |
| ארץ הנסיכה אליזבת | מפרץ אמאנדה • הר הארדינג • חצי האי מיול |
| ארץ המלכה מרי | האי האסוול |
| ארץ וילקס | האי ארדרי • האי פרייזר • חצי האי קלארק |
| ארץ אדלי | האי ברנרד • נונאטאק בן דוקטור |
| ארץ ג'ורג' החמישי | בקתות מוסון |
| ארץ ויקטוריה | כף אדייר • עמק בארוויק • עמק בולהאם • כף האלט |
| ים רוס | רמת ארייבאל • כף קרוזייר |
| ארץ פאלמר | אגם אבליישן • נקודת אבליישן • עמק אבליישן • הר מוניק • הר מרטין |
| ארץ גרהאם | נקודת ביסקו |
| איי שטלנד הדרומיים | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |
**בורווסטניק לנינגרד** הוא מועדון כדורסל נשים שהיווה חלק מאגודת ספורט לסטודנטים. הישג השיא הוא **סגנות** אליפות ברית המועצות ב-1964.

היסטוריה
--------

"בורווסטניק" השתתפה באליפות ברית המועצות הראשונה, שנערכה בעונת 1937. באליפויות 1938 ו-1940 הקבוצה סיימה במקום החמישי ובמקום הרביעי בעונת 1939 והייתה אחת הקבוצות החזקות במדינה בענף כדורסל נשים.

בשנות ה-50 הכדורסלניות מלנינגרד זכו במדליית ארד באליפות 1953 והיו לקבוצת הכדורסל היציבה ביותר בליגה הסובייטית, עם התבססות במרכז הטבלה ושמרה על מקומות 5 — 9. בשנות ה-60 של המאה העשרים החלה הצמיחה בקבוצה.

הקבוצה זכתה במדליית כסף באליפות ברית המועצות1964 והייתה לסגנית האלופה ולאחר מכן במדליית ארד בעונות 1961, 1968; וסיימה כסגנית אלופה ב-1967. בנוסף, הקבוצה זכתה 4 פעמים בתחרויות המועצה המרכזית למתנדבי ספורט.

לאחר שבעונת 1969 הקבוצה סיימה במקום הרביעי החלה הנסיגה והירידה ביכולות המועדון: בעונת 1970 — סיימה במקום וב-1971 סיימה במקום 11 והאחרון וירדה ליגה. אחרי מאזן של הפסד אחד בלבד עונה לאחר מכן היא כבר חזרה לליגה הבכירה, בה סיימה במקום תשיעי בעונת 1973. ב-1975 הקבוצה שוב ירדה ליגה וחזרה בעונת 1978. עונת 1978/79 הייתה האחרונה עבור הסטודנטיות מלנינגרד להתמודד בליגה החזקה בברית המועצות. לאחר מכן, הקבוצה ירדה ליגה, ועד קריסתה של ברית המועצות, שיחקה בליגת המשנה של אליפות ברית המועצות. הקבוצה פורקה בשנת 1991.

תארים והישגים
-------------

* **סגנות** אליפות ברית המועצות: 1964
* **מקום שלישי** באליפות ברית המועצות: 1953, 1961, 1968

ראו גם
------

* בורווסטניק לנינגרד
**The Collected Recordings – Sixties to Nineties** (בעברית: **אוסף ההקלטות - משנות ה-60 לשנות ה-90**) הוא אלבום אוסף של הזמרת האמריקאית טינה טרנר אשר יצא ב-15 בנובמבר 1994 על ידי קפיטול רקורדס.

סקירה
-----

אלבום זה מחולק ל-3 דיסקים: הדיסק הראשון הוא אוסף של שירים שלה ושל בעלה לשעבר אייק טרנר במסגרת הצמד שלהם אייק וטינה טרנר. הדיסק השני מכיל ברובו גרסאות כיסוי שטרנר ביצעה במהלך הקריירה שלה ואילו הדיסק השלישי מכיל אוסף של שירים מקריירת הסולו שלה.

### השמטות

ישנם מספר שירים אשר מסיבות לא ידועות הושמטו מתוך האלבום. כך למשל התבלטה העובדה כי אין אף שיר מהאלבומים Rough ו-Love Explosion בדיסק השלישי. בנוסף אין גם אף שיר מאלבום הפסקול לסרט "מקס הזועם וכיפת הרעם".

הצלחה מסחרית
------------

מבחינה מסחרית האלבום לא זכה להצלחה כאשר לא דורג בשום מצעד ולא קיבל שום מעמד באף מדינה.

קישורים חיצוניים
----------------

* ספוטיפיי The Collected Recordings – Sixties to Nineties באתר ספוטיפיי
* MusicBrainz The Collected Recordings – Sixties to Nineties באתר MusicBrainz
* Discogs The Collected Recordings – Sixties to Nineties באתר Discogs
* AllMusic The Collected Recordings – Sixties to Nineties באתר AllMusic

הערות שוליים
------------

1. ↑  Tina Turner - The Collected Recordings (Sixties To Nineties), Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7f7c3765-9a36-34c7-b6b6-35c7fe382ca6

 |
עמעם הנפוץ בבתי מגורים עם כפתור הזזה לשינוי עוצמה
**עַמְעַם** (בלועזית: **דִּימֶר**) הוא רכיב המאפשר שינוי בשטף האור המופק מ גוף תאורה.

עיקרון פעולה
------------

קיימות מספר שיטות פעולה של עמעמים:

* עמעם המכיל מעגל חשמלי המשנה את צורת הגל של המתח החשמלי המגיע לנורה, ובכך מוריד או מעלה את עוצמת התאורה. זהו סוג העמעם הנפוץ מסוף המאה ה-20.

* עמעם המוריד ומעלה את המתח החשמלי.

* עמעם המבוסס על נגדים משתנים.

לעמעמים המקובלים מאז סוף המאה ה-20 הנצילות החשמלית גבוהה. בעוד שנגד משתנה מאבד אנרגיה בצורת חום (נצילות נמוכה עד 0.5), עמעם הממתג (מכבה ומדליק לסירוגין) את האנרגיה העוברת דרכו, יכול תאורטית להגיע לנצילות הקרובה ל-1.

שימושים
-------

קיימים עמעמים במגוון גדלים - החל ברכיב חשמלי, בגודל של מתג תאורה לשימוש ביתי, וכלה במכשירים להספק גבוה, המשמשים באולמות או בתאורת חוץ (למשל לתאורה בתיאטרון או להארה דקורטיבית של בניינים בלילה). עמעמים לשימוש ביתי שמיועדים לנורות ליבון והלוגן, נשלטים לרוב באופן ישיר (ידני), אם כי קיימות גם מערכות בשליטה מרחוק (למשל X10). עמעמים מקצועיים לתאורה פלאורסצנטית, פריקה (HID) ו-LED, נשלטים בדרך כלל באמצעות מערכות בקרה דיגיטליות (כגון DALI [ראשי תיבות של Digital Addressable Lighting Interface]) או אנלוגיות (0-10V).

היסטוריה
--------

אחד העמעמים הראשונים היה ה-"Safety Dimmer", שיוצר ב-1890 על ידי הממציא האמריקאי גרנויל וודס (Granville Woods). עמעמים שהיו קיימים קודם לכן היו בלתי אמינים ונטו להישרף.

בראשית הדרך נשלטו העמעמים ידנית באמצעות מתגים גדולים. אופן הפעלה זה חייב מעבר של מלוא ההספק החשמלי דרך העמעם - מה שלא תמיד היה נוח ולעיתים אף מסוכן, במיוחד בעמעמים של ערוצים רבים בהספק גבוה, שניתן היה למצוא, למשל, במועדוני בילוי או בתיאטראות. עם התחלת השימוש בעמעמים מבוססי טרנזיסטור נכנסו לשוק מערכות אנלוגיות לשליטה-מרחוק (בדרך כלל בתקן 0-10V), אשר אינן קשורות להספק המעומעם ולכן צורכות הספקים נמוכים יותר, מסוכנים פחות, ובהתאם גודלן הפיזי הצתמצם משמעותית. גם במערכות אלו כל עמעם משתמש בחוט פיקוד נפרד (אך בעל קוטר קטן בהרבה), דבר שמצריך חיווט חשמלי לעמדות בקרה של התאורה. רוב מערכות הבקרה שמותקנות מראשית המאה ה-21 משתמשות בפרוטוקולי בקרה דיגיטליים (למשל DMX) לשליטה במספר רב של עמעמים וציוד נוסף באמצעות כבל פיקוד יחיד.

ב-1961 המציא ג'ואל ספירה (Joel Spira), מייסד חברת "Lutron Electronics", את העמעם הראשון המבוסס על התקן מצב-מוצק. עמעם זה התבסס על מיתוג הזרם (כיבוי והדלקה) בתדר 120 הרץ (פעמיים תדר רשת החשמל בארצות הברית), חסכוני באנרגיה וניתן להתקינו בקופסה של מפסק בקיר.

קישורים חיצוניים
----------------

ויקישיתוף מדיה וקבצים בנושא **עמעם** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 7574048-5

 |
הגנים הבוטניים
**הגנים הבוטניים של ברוקלין** (באנגלית: **Brooklyn Botanic Gardens**) הוקמו בשנת 1910 ה'תרע"א וממוקמים בקצה הצפון מזרחי של פארק פרוספקט ברובע ברוקלין בעיר ניו יורק, במדינת ניו יורק שבארצות הברית.

הגנים נחשבים לאחד מהגנים הבוטניים הטובים ביותר בארצות הברית. בעיר ניו יורק גנים בוטניים נוספים - הגנים הבוטניים של ניו יורק הנמצאים ברובע הברונקס.

בשנת 2005 החל פרויקט לשיקום ושיפוץ הגן.

הגנים כוללים אזור של עצי דובדבן, גן ורדים ששטחו 4,000 מ"ר, גן יפני, גן סלעים, אוסף עצי בונסאי, וכן גן ריחות לעיוורים.

גן הוורדים על שם קנפורד
-----------------------

גן הוורדים
גן הוורדים על שם קנפורד נפתח ביוני 1928. הגן תוכנן על ידי האדריכלים הסביבתיים הארולד קאפרן ומונטגיו פרי, שהיה הבוטנאי של הגנים הבוטניים. בעת הקמתו היו מוצגים בגן למעלה מ-650 זני ורדים. כיום מוצגים בגן 1,200 זנים ו-5,000 שיחי ורדים.

עצי הדובדבן
-----------

בגן עצי הדובדבן למעלה מ-200 עצי דובדבן מ-42 זנים שונים. העצים נשתלו בגנים הבוטניים לאחר מלחמת העולם הראשונה והיו מתנה מממשלת יפן. בכל שנה באביב, בזמן שהעצים פורחים נערך בגן פסטיבל "סאקורה מטסוקי".

הגן היפני
---------

הגן היפני
בית התה היפני בשנת 1915.
הגן היפני תוכנן על ידי אדריכל הנוף היפני טאיקאו שיוטה. הגן נפתח לקהל בשנת 1915, וכולל מקדש שינטו קטן, אגם קרפיונים, בית תה יפני, מפל ואי קטן.

הגן השייקספירי
--------------

הגן השייקספירי הוא גן אנגלי המציג צמחים המוזכרים במחזותיו ושיריו של ויליאם שייקספיר. בגן 80 זני צמחים ופרחים המוזכרים ביצירותיו של שייקספיר.

גן הריחות
---------

לצד הגן השייקספירי נמצא גן הריחות המיועד לעיוורים. הגן כולל שילוט בכתב ברייל המציג מידע אודות הצמחים השונים, והמבקרים מתבקשים לגעת בעלים השונים.
לגן הריחות ארבעה חלקים:

1. צמחים שמיועדים שייגעו בהם.
2. צמחים עם עלים ריחניים.
3. צמחים עם פרחים ריחניים.
4. צמחי תבלין.

הגן נגיש לנכים, וכל הצמחים בגובה המתאים לגישה לאנשים בכיסאות גלגלים.
מזרקה עם מים נקיים מאפשרת שטיפת הידיים לאחר המגע בצמחים.

ראו גם
------

* הגנים הבוטניים של ניו יורק

קישורים חיצוניים
----------------

ויקישיתוף מדיה וקבצים בנושא **הגנים הבוטניים של ברוקלין** בוויקישיתוף
* אתר האינטרנט הרשמי של הגנים הבוטניים של ברוקלין
* הגנים הבוטניים של ברוקלין, ברשת החברתית פייסבוק

* הגנים הבוטניים של ברוקלין, ברשת החברתית טוויטר

* הגנים הבוטניים של ברוקלין, ברשת החברתית אינסטגרם
* האוספים ההיסטוריים של הגנים הבוטניים
* הגנים הבוטניים של ברוקלין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605499005171
* CiNii: DA01428218
* GND: 1025584-9
* ISNI: 0000 0001 2172 8082
* LCCN: n50066764
* NKC: ko2002148997
* SUDOC: 063239248
* VIAF: 142521487
* WorldCat: lccn-n50066764

 |
**אנטונין להוטה** (באנגלית: **Antonín Lhota**;‏ 2 בינואר 1812 – 10 בספטמבר 1905) היה צייר ומורה לאמנות צ'כי.

ביוגרפיה
--------

הוא למד באקדמיה לאמנויות יפות של פראג בהדרכת פרנטישק קריסטיאן ולדהר ופרנטישק טקדליק. לימודים נוספים עשה במינכן ובווינה. הוא חזר לאקדמיה ב-1844, שם הועסק במשך עשר שנים, הגהה הרצאות ושימש כעוזר הוראה. לאחר מכן יצא למסע לימודי ארוך לאיטליה ולפריז שכלל השתתפות בתערוכה העולמית (1855).

אנטונין להוטה, קופרניקוס גוסס, 1856
בשנת 1867, הוא הפך לפרופסור באקדמיה בפראג וקודם למנהל עם מותו של יאן סוורטס (1879).

הוא התמחה בציור היסטוריה, חילוני ודתי, בעיקר בנושאים צ'כיים. הוא היה פעיל כצייר גם בשנות השבעים לחייו, כשצייר ציורי קיר בבית עיוורים במלה סטראנה. הוא פרש בגיל שבעים וחמש והלך לגור עם בנו, אמיל, שניהל בית ספר תעשייתי בווליניה. בנו השני, אוגוסטין, היה מורה לציור ברקובניק.

מלבד יצירותיו שלו, הוא לימד דור שלם של ציירים צ'כים, כולל ואצלב ברוז'יק, פרנטישק ז'נישק, מיקולש אלס, יאקוב שיקנדר, מקסימיליאן פירנר, ואחרים. משנת 1872 שימש גם כבוחן למועמדים למורים בבתי הספר היסודיים בצ'כיה ובמוראביה.

ביום הולדתו התשעים ב-1902, הוא היה הצייר הצ'כי המבוגר ביותר. סגנון הציור שלו נחשב מיושן, שכן הוא התמקד בקומפוזיציה ובפרטים, והזניח את האלמנט הפסיכולוגי. תרומתו המתמשכת עשויה להיות הכשרת דור אמנים הבא.

קישורים חיצוניים
----------------

ויקישיתוף מדיה וקבצים בנושא **אנטונין להוטה** בוויקישיתוף

הערות שוליים
------------

1. ↑  Galerie Marold: Biography of Lhota
2. ↑  Vilém Weitenweber, "Antonín Lhota", in Zlatá Praha (Golden Prague), August 1884, vol.1, #33, pages 397-398 [1]
3. ↑  "Antonín Lhota", Zlatá Praha (Golden Prague), January 1902, Vol.19 #10, page 120

|  |  |
| --- | --- |
| בקרת זהויות עריכת הנתון בוויקינתונים | 
* GND: 1019356995
* ISNI: 0000 0000 6709 2596
* NKC: jo20000080226
* ULAN: 500202481
* VIAF: 84115970
* WorldCat: viaf-84115970

 |
**The Chronic** הוא אלבום ראפ מאת האמן והמפיק ד"ר דרה שהוקלט ב-1992. מקור שם האלבום במילת סלנג למריחואנה. היה זה אלבומו הראשון של ד"ר דרה במסגרת חברת התקליטים החדשה, Death Row Records, שפתח יחד עם חברו שוג נייט לאחר שפרש מלהקת הגנגסטה ראפ ה-N.W.A.

אלבום זה הכתיר את ד"ר דרה אחד מאמני הראפ הטובים ביותר של כל הזמנים. The Chronic היה התקליט שפתח תת-תקופה חדשה לגנגסטה ראפ המכונה G-Funk (מבוסס על ה-P-Funk של ג'ורג' קלינטון) עם מקצבים איטיים יותר.

ד"ר דרה ניצל את האלבום כדי "לרדת" (diss) על חברו לשעבר Eazy-E ללהקת N.W.A. השיר "Fuck Wit Dre Day (And Everybody's Celebratin')" המכוון ישירות נגד איזי-אי וחברת התקליטים שלו (Ruthless Records).

לזכותו של The Chronic נאמר שהצליח לפתח קריירת מוזיקה להרבה אמני ראפ מבטיחים ביניהם הבולט ביותר הוא הראפר סנופ דוג שהופיע ברוב שירי האלבום. חוץ מסנופ דוג גם שלושה מבני דודיו (נייט דוג, דאת ניגה דאז ו-RBX וכן אחיו החורג של ד"ר דרה - וורן ג'י וגם קורופט ודה ליידי אוף רייג' שהופיעו באלבום) פתחו קריירת סולו מצליחה וחלקם ממשיכים עד היום להנפיק אלבומים.

ההצלחה של האלבום הייתה גדולה והפכה את חברת התקליטים שלו, Death Row Records, ל"אימפריית ראפ" שמאוחר יותר תתייצב בקרב "החוף המערבי נגד החוף המזרחי" מול חברת התקליטים של פאף דאדי, Bad Boy Records. מגזין הרולינג סטון דירג את The Chronic במקום ה-137 ברשימת 500 האלבומים הטובים ביותר בכל הזמנים כאשר הוא אלבום הראפ הרביעי ברשימה רק 4 מקומות אחרי Ready To Die של הנוטוריוס בי. איי. ג'י. MTV דירג את אלבום זה כאלבום הראפ השלישי הטוב ביותר בכל הזמנים.

האלבום מכיל 4 סינגלים:Fuck wit Dre Day (And Everybody's Celebratin') השיר "Let Me Ride", השיר "Nuthin' But A G Thang" ו"Lil' Ghetto Boy". הסינגל "Nuthin' But A G Thang" נחשב עד היום לאחד משירי הראפ הטובים ביותר של כל הזמנים והיה מקום ראשון בכל המצעדים בעוד ש-"Let Me Ride" זיכה את ד"ר דרה בפרס גראמי לביצוע הראפ הטוב ביותר לשנת 1994.

רשימת שירים
-----------

כל השירים הופקו על ידי ד"ר דרה בעצמו ונכתבו על ידי: ד"ר דרה (בעיקר), סנופ דוג, דאת ניגה דאז, RBX וThe D.O.C.

1. The Chronic (intro)
2. Fuck wit Dre Day (And Everybody's Celebratin')
3. Let Me Ride
4. The Day Niggaz Took Over
5. Nuthin' But A G Thang
6. Deeez Nuuuts
7. Lil' Ghetto Boy
8. A Nigga Witta Gun
9. Rat-Tat-Tat-Tat
10. The $20 Sack Pyramid
11. Lyrical Gangbang
12. High Powered
13. The Doctor's Office
14. Stranded On Death Row
15. The Roach [The Chronic Outro]
16. Bitches Ain't Shit

קישורים חיצוניים
----------------

* ספוטיפיי The Chronic באתר ספוטיפיי
* MusicBrainz The Chronic באתר MusicBrainz
* Discogs The Chronic באתר Discogs
* AllMusic The Chronic באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: ad444843-7160-33d7-b0c9-fc99f2c14a99

 |
ישו בשדה החיטה, פרנק דיקסי
**משל הזרע הגדל**  (נקרא גם ה*זרע גדל בסתר*) הוא אחד ממשלי ישו המופיע רק בבשורת מרקוס ד' 26-27. זה הוא משל על גידולה של מלכות אלוהים. משל זה מלווה את משל הזורע ואת משל המנורה מתחת לאיפה, ומקדים את משל גרגרי חרדל.

סיפור המשל
----------

הזורע, כפי שצויר על ידי *הורטוס דליקיארום* מהאוסף של הרלד מלנדסברג במנזר הוהנבורג  באלזס (המאה ה-12).
### סיפור המשל הוא כדלקמן

> 
> 26. וַיּאֹמַר מַלְכוּת הָאֱלֹהִים הִיא כְאָדָם מַשְׁלִיךְ זֶרַע בָּאֲדָמָה: 27. וְשָׁכַב וְקָם לַיְלָה וָיוֹם וְהַזֶּרַע יִצְמַח וְגָדֵל וְהוּא לֹא יָדָע׃ 28. כִּי הָאָרֶץ מֵאֵלֶיהָ מוֹצִיאָה פִרְיָהּ אֶת־הַדֶּשֶׁא רִאשׂוֹנָה וְאַחֲרָיו אֶת־הַשִּׁבֹּלֶת וְאַחֲרֵי־כֵן אֶת־הַחִטָּה הַמְּלֵאָה בַּשִּׁבֹּלֶת: 29. וְכַאֲשֶׁר גָּמַל הַפְּרִי יְמַהֵר לִשְׁלֹחַ מַגָּל כִּי בָשַׁל קָצִיר.
> 
> 
> 
> — (מרקוס ד' 26-29)
> 

ישו דימה את מלכות האלוהים כמו זרע שנזרע באדמה, הוא הולך לישון ולאחר יום ולילה מגלה את נביטת הזרע, כל זאת מבלי שהוא מעורב בכך אישית. כל הגידולים שמגדל איכר הם כך, אינם תלויים בזורע, האדמה (הנמשל הוא אלוהים) מצמיחה את הגידולים, ותפקידו של האיכר לקצור או לאסוף את היבולים בזמן המתאים, לאחר שהיבולים גדלו והם בשלים.

פרשנות
------

ניתן לראות משל זה כקשור למשל הזורע, אם כי הוא לא מופיע מיד אחריו. הסופר ג'ורג' נייט האדוונטיסטי מעלה כי הוא משמש כמעין "תיקון הניתן לכל תלמיד מאמין בעת העתיקה או החדשה, שעלול לחוש מתוסכל ממידת המאמץ העקר שיש להשקיע באותם שומעי הבשורה שלא נענים למסר שעליו מדבר "משל הזורע". גם כאשר האיכר ישן, מלכות אלוהים עדיין צומחת. מקור הצמיחה באלוהים, לא באדם, והיא עוקבת אחר לוח זמנים משלה.

שאול השליח מתאר את התפתחותה של הכנסייה בקורינתוס באופן דומה:

**אֲנִי נָטַעְתִּי וְאַפּוֹלוֹס הִשְׁקָה וְהָאֱלֹהִים הוּא הִצְמִיחַ׃** (1 קורינתיים ג' 6)

לקריאה נוספת
------------

איור משותף למשל הזרע הגדל עם המשל המנורה תחת האיפה שקדם לו.

קישורים חיצוניים
----------------

ויקישיתוף מדיה וקבצים בנושא **משל הזרע הגדל** בוויקישיתוף
הברית החדשה
הבשורה על פי מרקוס

הערות שוליים
------------

1. 1 2  George R. Knight, *Exploring Mark: A Devotional Commentary*, Review and Herald Pub Assoc, 2004, מסת"ב 0-8280-1837-5, pp. 107-108.
2. ↑  Richard N. Longenecker, *The Challenge of Jesus' Parables*, Eerdmans, 2000, מסת"ב 0-8028-4638-6, p. 97.
3. ↑  James R. Edwards, *The Gospel According to Mark*, Eerdmans, 2002, מסת"ב 0-85111-778-3, pp. 142-144.
**אנטוניו קוטוני** (באיטלקית: **Antonio Cotogni**, ‏1 באוגוסט 1831 - 15 באוקטובר 1918) היה זמר בריטון איטלקי, מגדולי הבריטונים של המאה ה-19. ורדי רחש לו הערכה רבה.

Antonio Cotogni (1889)

חיים וקריירה
------------

קוטוני נולד ברומא ולמד אצל פונטמאגי. הוא הופיע לראשונה בתיאטרו מאטאסטאסיו הרומאי, בתפקיד **בלקורה** בשיקוי האהבה של דוניצטי, בשנת 1852. הוא שר בערי איטליה השונות לפני שהגיע ללה סקאלה בשנת 1860. קוטוני הופיע גם במדריד, פריז, לונדון וסנקט פטרבורג.

קוטוני היה לזמר הנבחר של ורדי, שהתפעל מאוד מן היופי, החמימות והכוח של קולו כמו גם מן העוצמה הרגשית שיצק בשירתו. הוא שר את רוב תפקידי הבריטון הגדולים של ורדי והשתתף בהפקה הראשונה של דון קרלו בבולוניה בשנת 1867, שהתקיימה בפיקוחו הישיר של המלחין בכבודו ובעצמו.

קוטוני פרש מן הבמה בשנת 1898, אחרי ששר כ-127 תפקידים, על פי האומדן. הופעתו האחרונה הייתה כדון פסקואלה. 

אחרי פרישתו, היה קוטוני לאחד ממורי השירה המפורסמים ביותר בכל הזמנים. תחילה לימד לתקופה קצרה בסנקט פטרבורג ומשם עבר לאקדמיה הלאומית למוזיקה סנטה צ'צ'יליה ברומא, שם ייסד את מה שנודע בהמשך כ"אסכולת הזמרה הרומאית". בין תלמידיו המפורסמים ביותר היו יאן דה רשקה, מטיאה בטיסטיני, בנימינו ג'ילי, ג'אקומו לאורי-וולפי ומריאנו סטאבילה.

לקריאה נוספת
------------

* Roland Mancini and Jean-Jacques Rouveroux, (orig. H. Rosenthal and J. Warrack, French edition), *Guide de l’opéra*, Les indispensables de la musique (Fayard, 1995). מסת"ב 2213595674

קישורים חיצוניים
----------------

ויקישיתוף מדיה וקבצים בנושא **אנטוניו קוטוני** בוויקישיתוף

* אנטוניו קוטוני, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb167278475 (data)
* GND: 134351428
* ISNI: 0000 0000 7737 1302
* LCCN: no97036909
* MusicBrainz: 34600dec-91dd-4ef2-b923-b93c6cd58d0b
* SNAC: w65m6hp1
* VcBA: 495/83058
* VIAF: 79587679
* WorldCat: lccn-no97036909

 |
סכימת בדיקות קופסה שחורה
**בדיקות קופסה שחורה** (באנגלית **Blackbox testing**) על פי ארגון ה-ISTQB הן "בדיקות פונקציונליות או לא פונקציונליות המתבצעות ללא התייחסות למבנה הפנימי של הרכיב או המערכת". זוהי שיטה להגדרת בדיקות ולא שלב במעגל החיים של המוצר. לפיכך ניתן לבצע בדיקות קופסה שחורה בכל אחת מהרמות של בדיקות התוכנה: בדיקות יחידה, בדיקות אינטגרציה, בדיקות מערכת ובדיקות קבלה.

בבדיקות קופסה שחורה מתייחסים אך ורק לקלט ולפלט של המערכת; הבדיקה עוברת אם הפלט שהתקבל מהרכיב הנבדק (או הפעולה שביצע הרכיב) זהה לפלט שאמור להתקבל על פי הדרישות מרכיב תקין, כלומר: אם המערכת אכן עושה מה שהיא מתוכננת לעשות. בבדיקות קופסה שחורה יש חשיבות אך ורק ל**מה**, ולא ל**איך**: חשובה רק התוצאה, ולא הדרך שבה המערכת הגיעה אליה.

המשלימות לבדיקות קופסה שחורה הן בדיקות קופסה לבנה, שהן אוסף של שיטות לבדיקת המבנה הפנימי של המערכת וצורת הטיפול שלה בקלטים שונים.

טכניקות הבדיקה
--------------

קיימים מספר טכניקות לבדיקות קופסה שחורה הטכניקות הראשיות הם:

* **מחלקות שקילות** (Equivalence partitioning)
* **ניתוח ערכי קצה** (Boundary value analysis)
* **טבלאות החלטה** (Decision table testing) - טבלאות המציגות קומבינציות אפשריות של קלטים לצד הפלטים הצפויים, בהם ניתן להשתמש כדי ליצור תרחישי בדיקה
* **מכונת מצבים** (State transition testing)
* **בדיקת תרחישי שימוש** (Use Case testing)
**בדיקות ראייה ויזואליות** הן בדיקות לא הורסות, המשתמשות באמצעי צפייה שונים בעלי גישה פיזית למקום הבדיקה (להבדיל ממערכות לא חודרניות, כגון רדיוגרפיה) לצורך הערכת מצב הנבדק.

אמצעים אלו נפוצים בכל תחומי התעשייה והרפואה המשתמשים בבדיקות לא הורסות.

מכשור בדיקה
-----------

בתחום זה נפוצים מכשירי לואו-טק (כגון זכוכית מגדלת ופנס) ומכשירי היי-טק (וידאוסקופים בעלי יכולת פענוח נתונים עצמאית).

### זכוכית מגדלת

זכוכית מגדלת כאמצעי עזר בבולאות
משמשת להגדלה אופטית של משטח הבדיקה, על מנת לאתר סדקים קטנים או פגמי חומר שאינם ניתנים לזיהוי בעין בלתי מזוינת.

### פנס

בדיקה באמצעות פנס מיועדת למקד את הראייה האנושית וכך לזהות פגמים בולטים בחומר.

הבודק עוקב בעיניו אחרי אלומת פנס צרה וכך ממקד את תשומת לבו לפרטים ספציפיים.

### בורוסקופ

בורוסקופ הוא למעשה הדור השני של הפריסקופ המוכר מתחום הצוללות והעקיבה, שמיועד לצפות בחלקים אליהם אין אפשרות גישה פיזית לעין האדם (מערות האף, לדוגמה).

מדובר במערכת המשלבת סיב אופטי או תחליף בעל עיקרון זהה (העברת אור מצד אחד של הסיב לצד השני) ומערכת תאורה המתחברת את הסיב. הסיב יכול להיות גמיש או קשיח.

הצד הרחוק של המערכת, העדשה, מתצפת על החלק הרצוי, בעוד מערכת התאורה מאירה את החלק הנ"ל (באופן טבעי, רוב אזורי הבדיקה בשיטה זו חשוכים), וגלי האור מועברים לאחור אל הבודק, הצופה בהם דרך עדשה בצד השני של הסיב.

### וידאוסקופ

וידאוסקופיה היא הדור השלישי של עולם הפריסקופים והבורוסקופים.

עקרונות הווידאוסקופיה זהים לעקרונות הבורוסקופיה, אך במקום עדשה שדרכה הצופה רואה ישירות, ממוקם חיישן דיגיטלי אלקטרואופטי, מסוג CMOS או CCD, או חיישנים מסוגים אחרים, שמתרגם את אותות האור האנלוגיים לדיגיטליים, ומאפשר צפייה בעזרת מסך דיגיטלי.

למערכות וידאוסקופיה מהדור הרביעי יכולת איתור פגמים עצמאית.

בדיקות רפואיות
--------------

בתחומים רפואיים רבים משתמשים במערכות בדיקה ויזואליות, ובעיקר בווידאוסקופיה.

חלק מהשימוש נעשה כחלק מטיפולים כגון צנתור ואורתרוסקופיה, שבהן מוחדר לגוף וידאוסקופ המשולב עם מערכת טיפול, שמאפשר הערכת מצב מיידית וגם טיפול בבעיה.

עקב החודרניות לגוף האדם, המהווה סכנה, טיפולים אלו אינם מוגדרים כבדיקה לא הורסת.

| בדיקות לא הורסות בתעשייה |
| --- |
| 

|  |
| --- |
| בדיקות ויזואליות • רדיוגרפיה • אולטרסוניקה • בדיקת חלקיקים מגנטיים • בדיקה באמצעות זרמי ערבולת • שירוגרפיה • דימות תרמי • בדיקת נוזל חודר • בדיקת הקשה |

 |
אין תמונה חופשיתאין תמונה חופשית
הרב **ראובן הכהן** (כ"ה באדר ה'תרע"ז, 19 במרץ 1917 - י"ד באלול ה'תשס"ג, 11 בספטמבר 2003) היה רב העדה התימנית בחדרה.

תולדות חייו
-----------

נולד בכ"ה באדר תרע"ז בכפר אלנד'ארי שבתימן לסעידה ולרב עודד (עוואץ'), אב"ד במחוז בעדאן בתימן (תלמידו הוא הרב ישעיהו משורר, אב"ד בפתח תקווה וחבר בית הדין הרבני הגדול בירושלים). מגיל צעיר גילה בקיאות בתורה ובגיל 14 החל לעסוק בשחיטה. בגיל 16 נישא לאסתר בת אברהם וסלאמה מנצור. שנה לאחר מכן הוסמך לסדר חופה וקידושין ואף השתתף בבית הדין בסידור גיטין. בגיל 18, לאחר מות אביו, הסמיכו אותו רבני צנעא לרבנות.

במוצאי ל"ג בעומר ה'תש"ו יצא מכפרו במטרה לעלות לארץ ישראל והגיע למחנה חאשד (מחנה גאולה), שם שימש רב הקהילה ממנה עלה וחבר בבית הדין של המחנה. לישראל הגיע בי"ט באדר ה'תש"ט.

בשנותיו הראשונות בישראל התיישב הרב הכהן בזכרון יעקב, שם עסק בעבודה ביקב ובהמשך גם בהוראה בבנימינה. באלול תש"ט אישרו הרב ראובן כ"ץ והרב עובדיה הדאיה, חברי בית הדין בפתח תקווה, את סמיכתו. סירב לעבור לבאר שבע, שם הוצעה לו משרת דיינות, מפני שרצה לגור לצד קהילתו. בל' בשבט ה'תשי"ב נבחר לרבנות עדת התימנים בחדרה ובהמשך קיבל הכשר לרב עיר מידי הרבנים הראשיים לישראל, הרב עובדיה יוסף והרב שלמה גורן. 

בי"ד באלול ה'תשס"ג (11 בספטמבר 2003) נפטר הרב ראובן הכהן כשהוא בן 86. הותיר אחריו חמש בנות ושני בנים.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ראובן הכהן"**.